ارجعت على البيت وانا عم فكر بكلام جنان والحاله اللي وصلت لالها بنتها بسبب شجع عمر اللي كنت عم اكشفها يوم عن يوم وبلش قلبي يدلني كانت صديقتي سمر هي مخبأه اسراري بس كل شي كنت احكيه لسمر كنت احس انو عمر بيعرفوا واكتر من مره سألت عمر اقلو من وين عرفت يقلي عم اتنبأ ومن اسال سمر تحلف لالي انو سري في بير لعند ما اجا اليوم المشئوم اللي لقيت فيه على سريري سلسله ماكانت لالي وكنت متأكده انها مو لالي غير الشعر الطويل اللي باللون الاشقر هاي كانت صدمه كبيره لالي معقول في حد بنام على سريري بالبدايه خفت ناقش عمر ويعرف اني كشفتو ويصير يعملي اكتر من عذر وينعتني بالمجنونه كالعاده خبأت الامر ولا كأني بعرف شي وحتى سمر ماحبيت خبرها بشي تركت لحالي الامر وانا عم اتحسر شوي شوي خبيتو بين وبين حالي وكأني ماعرفت ولا شفت شي